Un prieten din capitala Angliei a luat inițiativa, cu elan patriotic: să nu mai cumpărăm nimic din magazinele Kaufland, să-i falimentăm pentru comportamentul lor antiromânesc! În nordul Moldovei, nu departe de Flămânzi, un fost inspector școlar a chemat la o nouă răscoală: „Ținând cont de experiența nefericită prin care a trecut un român într-un magazin Kaufland din Odorheiu Secuiesc, nefiind servit pentru că nu știa maghiara, vă sugerez ca, în semn de protest, să mergem la acest supermarket din Botoșani, cu coșul de cumpărături, și să ieșim cu el gol, spunând la casă: «Suntem români!».